# E E L N Õ U

## **NARVA LINNAVALITSUS**

#### K O R R A L D U S

Narva \_\_.\_\_.2014.a nr \_\_\_\_- k

**Riigihanke „Narva Noortekeskuse avatud noortekeskuse EXIT ruumide renoveerimine“ (viitenumber 154357) avatud e-hankemenetluse tulemuste kinnitamine**

1. **Asjaolud ja menetluse käik**

Narva Linnavalitsuse 30.07.2014. a korraldusega nr 864-k kinnitati riigihanke „Narva Noortekeskuse avatud noortekeskuse EXIT ruumide renoveerimine“ hankedokumendid ning tehti Narva Linnavalitsuse Arhitektuuri- ja Linnaplaneerimise Ametile ülesandeks viia läbi avatud e-hankemenetlus.

31.07.2014.a. avaldati riigihangete registris hanketeade viitenumbriga 154357.

Pakkumuste esitamise tähtpäevaks oli 25.08.2014.a. Pakkujate kvalifitseerimine, pakkumuste vastavaks tunnistamine ning eduka pakkumuse väljaselgitamine toimus Narva Linnavalitsuse riigihankekomisjoni koosolekutel, mis toimusid 25.08.2014, 29.10.2014 ning 05. 11. 2014.

Lähtudes eeltoodust ning juhindudes Narva Linnavalitsuse 08.03.2006. a määruse nr 298 „Riigihangete läbiviimise reglement” § 16 p-st 1 esitab riigihanke eest vastutav isik hankemenetluse tulemused Narva Linnavalitsusele kinnitamiseks.

1. **Õiguslikud alused**

Narva Linnavalitsuse 08.03.2006. a määruse nr 298 „Riigihangete läbiviimise reglement” (edaspidi Reglement) § 10 p-de 1-3 alusel riigihanke konkursikomisjon kvalifitseerib pakkujad, võrdleb ja hindab pakkumusi ning teeb otsuse eduka pakkumuse kohta. Reglemendi § 16 p-st 1 tulenevalt esitab riigihanke eest vastutav isik, pärast otsuse vastuvõtmist komisjoni poolt, konkursi tulemused Narva Linnavalitsusele võitja kinnitamiseks.

1. **Otsus**

Kinnitada riigihanke „Narva Noortekeskuse avatud noortekeskuse EXIT ruumide renoveerimine“ (viitenumber 154357) avatud e-hankemenetluse tulemused ning tunnistada võitjaks pakkuja AS Vant (reg.10157719) pakkumus maksumusega 438 666,94 eurot (käibemaksuga).

1. **Rakendussätted**
	1. Käesolev korraldus jõustub seaduses sätestatud korras.
	2. Riigihanke eest vastutaval isikul teavitada hankija otsusest hankemenetluses osalevaid pakkujaid.
	3. Pakkuja võib vaidlustada käesoleva korralduse riigihangete seaduses sätestatud korras, esitades seitsme tööpäeva jooksul arvates päevast, mil vaidlustaja sai teada või pidi teada saama oma õiguste rikkumisest või huvide kahjustamisest, Rahandusministeeriumi juures asuvale vaidlustuskomisjonile sellekohase vaidlustuse.

Eduard East

Linnapea Ants Liimets

 Linnasekretär